
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 152 

17 Ιουλίου 1997 


ΠΕ ΡΙΕΧΟΜΕ ΝΑ 

ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Μέτρα περιορισμού της κυκλοφορίας φορτηγών αυ¬ 
τό κινητών σε τμήματα των Εθνικών οδών. 1 

ΠΡΟΕΔΡΙΚΑ ΔΙΑΤΑΓΜΑΤΑ 

179. Μετονομασία συνοικισμού «Πλακωτό» της Κοινό¬ 
τητας Καρίτσας - Δολόπων της Επαρχίας και του 


Νομού Καρδίτσας. 2 

180. Κατάργηση των Ιδρυμάτων Αγωγής Ανηλίκων Θη- 

λέων Παπάγου και Αρρένων Κορυδαλλού του Υ¬ 
πουργείου Δικαιοσύνης. 3 

181. Τροποποίηση του Β.Δ. 636/72 «περί πτυχίων και α¬ 
δειών Πολιτικής Αεροπορίας (Α182) ως ισχύει με¬ 
τά την τροποποίησή του με το Π.Δ. 115/1996 (Α 85) 4 


ΠΡΑΞΕΙΣ ΝΟΜ ΟΘΕΤΙΚΟΥ Π ΕΡΙΕΧΟΜΕΝΟΥ 

ΠΡΑΞΗ (1 ) 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Μέτρα περιορισμού της κυκλοφορίας φορτηγών αυτοκι¬ 
νήτων σε τμήματα των Εθνικών οδών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις της παρ. 1 του άρθρου 44 του Συντάγ¬ 
ματος. 

β. Την εξαιρετικώς επείγουσα ανάγκη για την επιβολή ο¬ 
ρισμένων περιορισμών στην κυκλοφορία φορτηγών αυ¬ 
τοκινήτων κατά τη θερινή περίοδο σε τμήματα του εθνι¬ 
κού οδικού δικτύου και κατά τις ημέρες και ώρες μεγάλης 
κυκλοφοριακής αιχμής, με στόχο τη βελτίωση της οδικής 
κυκλοφορίας και ασφάλειας, την καλύτερη διαχείριση 
της κυκλοφορίας των λοιπών οχημάτων, τη μείωση των 
κυκλοφοριακών προβλημάτων καθώς και την περιστολή 
των τροχαίων ατυχημάτων κατά τις ώρες έντονης κυκλο- 
φοριακής κίνησης επί του εθνικού οδικού δικτύου. 

γ. Το γεγονός ότι οι περιορισμοί αυτοί θα έχουν θετική 
επίδραση στις εν γένει κυκλοφοριακές συνθήκες του ε¬ 
θνικού οδικού δικτύου κατά τις ημέρες και ώρες αιχμής 


και κατά συνέπεια και στη μείωση της ατμοσφαιρικής ρύ¬ 
πανσης. 

δ. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοή¬ 
θειας και τα φορτηγά αυτοκίνητα που μεταφέρουν ορι¬ 
σμένα ευπαθή προϊόντα. 

ε. Την αδυναμία άμεσης αντιμετώπισης των προαναφε- 
ρομένων προβλημάτων με έγκαιρη νομοθετική ρύθμιση 
με τυπικό νόμο ψηφιζόμενο από τη Βουλή. 

Με πρόταση του Υπουργικού Συμβουλίου, αποφασί¬ 
ζουμε: 

Άρθρο 1 

Από 18 Ιουλίου μέχρι και 14 Σεπτεμβρίου 1997 απαγο¬ 
ρεύεται η κυκλοφορία όλων των φορτηγών αυτοκινήτων, 
ωφέλιμου φορτίου άνω των 1,5 τόνων στα τμήματα των ε¬ 
θνικών οδών και κατά τις ημέρες και ώρες που ακολου¬ 
θούν: 

1. Στη Νέα Εθνική Οδό (Ν.Ε.Ο) και στην Παλαιό Εθνική 
Οδό (ΠΈ.Ο) Αθηνών - Κορίνθου, μόνο στο ρεύμα εξόδου, 
από τον κόμβο της λεωφόρου Κηφισού μέχρι το νέο κόμ¬ 
βο Τριπόλεως (Εξαμίλια), κάθε Παρασκευή από ώρα 
14.00 έως 21.00. 

2. Στη Ν.Ε.Ο και στην Π.Ε.Ο Πατρών - Κορίνθου - Αθη¬ 
νών, μόνο στο ρεύμα προς Αθήνα, από τον κόμβο του Ρί- 
ου, κάθε Κυριακή από ώρα 17.00 έως 22.00. 

3. Στη Ν.Ε.Ο Αθηνών - Λαμίας, στο ρεύμα εξόδου από 
τον κόμβο Τατοΐου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), κάθε Παρασκευή από ώ¬ 
ρα 14.00 έως 21.00. 

4. Στη Ν.Ε.Ο Αθηνών - Λαμίας μόνο στο ρεύμα προς Α¬ 
θήνα από τον ισόπεδο κόμβο Μπράλου (Θερμοπύλες) μέ¬ 
χρι τον κόμβο Τατοΐου (Μεταμόρφωση), κάθε Κυριακή α¬ 
πό ώρα 17.00 έως 22.00. 

5. Στη Ν.Ε.Ο Θεσσαλονίκης - Ν. Μουδανιών, από την α¬ 
ερογέφυρα Ρυσίου μέχρι το 34ο χλμ. στο ρεύμα εξόδου 
κάθε Παρασκευή από ώρα 14.00 έως 21.00 και στο ρεύμα 
εισόδου κάθε Κυριακή από ώρα 17.00 έως 22.00. 

6. Στην Εθνική οδό Θεσσαλονίκης - Καβάλας, από τον 
κόμβο Ν. Περιφερειακής (Καλοχώρι) μέχρι τη Γέφυρα 
Στρυμόνα, στο ρεύμα εξόδου κάθε Παρασκευή από ώρα 
14.00 έως 21.00 και στο ρεύμα εισόδου κάθε Κυριακή από 
ώρα 17.00 έως 22.00. 

Άρθρο 2 

1. Η απαγόρευση της κυκλοφορίας του προηγούμε¬ 
νου άρθρου ισχύει και κατά τις επίσημες αργίες, κατά τις 
οποίες εφαρμόζονται τα περιοριστικά μέτρα της Κυρια¬ 
κής στα ρεύματα εισόδου, καθώς και κατά την παραμο¬ 
νή των επίσημων αργιών, κατά την οποία εφαρμόζονται 
τα περιοριστικά μέτρα της Παρασκευής στα ρεύματα ε¬ 
ξόδου. 

2. Κατά την αργία της 15ης Αυγούστου 1997 (ημέρα Πα¬ 
ρασκευή) δεν ισχύει η απαγόρευση της κυκλοφορίας του 
προηγούμενου άρθρου, αλλά κατά την παραμονή (Πέ¬ 
μπτη, 14.8.1997) εφαρμόζονται τα περιοριστικά μέτρα 
της Παρασκευής. 

Άρθρο 3 

Εξαιρούνται της απαγόρευσης κυκλοφορίας τα οχήμα¬ 
τα οδικής βοήθειας και τα φορτηγά αυτοκίνητα που μετα¬ 
φέρουν παστεριωμένο γάλα και νωπά ψάρια. 

Άρθρο 4 

Οι παραβάτες της παρούσας τιμωρούνται σύμφωνα με 
τις διατάξεις της παραγράφου 5 του άρθρου 52 του Κώ¬ 
δικα Οδικής Κυκλοφορίας (Ν. 2094/1992, ΦΕΚ 182 Α'). 

Άρθρο 5 

Η παρούσα πράξη θα κυρωθεί νομοθετικά, κατά το άρ¬ 
θρο 44 παρ. 1 του Συντάγματος. 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Ο ΠΡΟΕΔΡΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΤΑ ΜΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ. ΘΕΟΔΩΡΟΣ ΠΑΓΚΑΛΟΣ, ΓΙΑΝΝΟΣ ΠΑΠΑΝΤΩΝΙ- 
ΟΥ, ΒΑΣΩ ΠΑΠΑΝΔΡΕΟΥ, ΚΩΝΣΤΑΝΤΙΝΟΣ ΛΑΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, 
ΣΤΕΦΑΝΟΣ ΤΖΟΥΜΑΚΑΣ, ΜΙΛΤΙΑΔΗΣ ΠΑΠΑΪΩΑΝΝΟΥ, ΚΩΝΣΤΑΝΤΙΝΟΣ ΓΕΙΤΟ¬ 
ΝΑΣ. ΕΥΑΓΓΕΛΟΣ ΓΙΑΝΝΟΠΟΥΛΟΣ, ΕΥΑΓΓΕΛΟΣ ΒΕΝΙΖΕΛΟΣ, ΣΤΑΥΡΟΣ ΣΟΥ- 
ΜΑΚΗΣ, ΓΕΩΡΓΙΟΣ ΡΩΜΑΙΟΣ, ΕΛΙΣΑΒΕΤ ΠΑΠΑΖΩΗ, ΧΑΡΑΛΑΜΠΟΣ ΚΑΣΤΑΝ Ι¬ 
ΔΗΣ, ΔΗΜΗΤΡΙΟΣ ΡΕΠΠΑΣ, ΓΕΩΡΓΙΟΣ ΠΑΠΑΝΔΡΕΟΥ 

-♦- 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 179 ( 2 ) 

Μετονομασία συνοικισμού «Πλακωτό» της Κοινότητας 
Καρίτσας - Δολόπωντης Επαρχίας καιτου Νομού Καρ¬ 
δίτσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995, 231 Α'). 

2. Τις διατάξεις του άρθρου 23 παρ. ΙτουΝ. 1558/1985 
«Κυβέρνηση και Κυβερνητικά Όργανα» (Α' 137) σε συν¬ 
δυασμό με τις διατάξεις του Π.Δ. 373/95 «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών Δημόσιας Διοίκησης 
και Αποκέντρωσης και καθορισμός αρμοδιοτήτων του (Α' 
201 ). 

3. Τις διατάξεις του άρθρου 29Α'του Ν. 1558/1985 (Α' 


137), όπως προσετέθη με το άρθρο 27 του Ν. 2081/1992 
(Α' 154). 

4. Την ΔΙΔΚ/Φ44.1/21566/10.10.1996 απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (ΦΕΚ 932/Β/ 
10.10.1996). 

5. Την πρόταση του κοινοτικού συμβουλίου Καρίτσας - 
Δολόπωνπου διατυπώθηκε με την 43/96 απόφασή του. 

6. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, που διατυπώθηκε στο 1 πρακτικό της 7.3.1997. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Την 202/1997 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Ο συνοικισμός «Πλακωτό» της κοινότητας Καρίτσας - 
Δολόπων της Επαρχίας και του Νομού Καρδίτσας μετο¬ 
νομάζεται σε «Αγία Μαρίνα». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Ιουνίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 180 (3) 

Κατάργηση των Ιδρυμάτων Αγωγής Ανηλίκων Θηλέων 
Παπάγου και Αρρένων Κορυδαλλού του Υπουργείου 
Δικαιοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των άρθρων 121 έως 133 του Κεφ. Η' 
του Ποινικού Κώδικα, β) του άρθρου 9 τουο Ν. 692/1977 
(ΦΕΚ 260 τ.Α') και γ) του άρθρου μόνου του Π.Δ/τος 
492/1984 (ΦΕΚ 175τ.Α'). 

2. Τις διατάξεις του άρθρου 29Α'του Ν. 1558/1985 (ΦΕΚ 
137 τ.Α') όπως έχει προστεθεί με το άρθρο 27 του Ν. 
2081/1992 (ΦΕΚ 154τ.Α'). 

3. Την ανάγκη αναδιοργάνωσης και εκσυγχρονισμού 
του τρόπου λειτουργίας των Ιδρυμάτων Αγωγής Ανηλί¬ 
κων Θηλέων Παπάγου και Αρρένων Κορυδαλλού, προ- 
κειμένου τα Ιδρύματα αυτά να ανταποκριθούν στους ε¬ 
παναπροσδιοριζόμενους στόχους τους, σύμφωνα με 
τις σύγχρονες επιστημονικές και κοινωνικές αντιλή¬ 
ψεις. 

4. Το γεγονός ότι με το παρόν Προεδρικό Διάταγμα δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Τηνγνωμοδότηση 231/1997του Συμβουλίου Επικρα- 

τείας, μετά από πρόταση του Υπουργού Δικαιοσύνης, α¬ 
ποφασίζουμε: 

Άρθρο 1 

Τα Ιδρύματα Αγωγής Ανηλίκων αρμοδιότητας Υπουρ¬ 
γείου Δικαιοσύνης, Θηλέων Παπάγου και Αρρένων Κορυ¬ 
δαλλού καταργούνται από τη δημοσίευση του παρόντος. 

Άρθρο 2 

Οι κατά τόπον αρμόδιοι εισαγγελείς, δικαστές και δικα¬ 
στήρια ανηλίκων, σε συνεργασία με τους προϊσταμένους 
της διεύθυνσης και του τμήματος αγωγής των Ιδρυμάτων 
Ανηλίκων μεριμνούν για τη μεταχείριση και κατανομή των 
ανηλίκων των καταργουμένων, ιδρυμάτων σε άλλα ιδρύ¬ 
ματα, φορείς ή ανάδοχες οικογένειες. 

Άρθρο 3 

Με αποφάσεις του Υπουργού Δικαιοσύνης ρυθμίζονται 
οι αναγκαίες λεπτομέρειες για την εφαρμογή του παρό¬ 
ντος. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 10 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 181 ( 4 ) 

Τροποποίηση του Β.Δ. 636/72 «περί πτυχίων και αδειών 
Πολιτικής Αεροπορίας» (Α182) ως ισχύει μετάτηντρο- 
ποποίησήτου με το Π.Δ. 115/1996 (Α85). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Της Διεθνούς Σύμβασης «περί Διε¬ 
θνούς Πολιτικής Αεροπορίας» που κυρώθηκε με το Ν. 
211/1947 (ΦΕΚΑ35) και ειδικότερα τις διατάξεις του πα¬ 
ραρτήματος (ΑΝΝΕΧ 1) αυτού. 

β) Των άρθρων 14, 15, 16 και 192 του Ν. 1815/88 «Κύ¬ 
ρωση του Κώδικα Αεροπορικού Δικαίου» (ΦΕΚ Α 250). 

γ) Του Ν.Δ. 714/70 «περί ιδρύσεως ΔΕΜ παρά τω Υ¬ 
πουργεία) Συγκοινωνιών και Οργανώσεως της ΥΠΑ» ό¬ 
πως τροποποιήθηκε μετοΝ. 1340/83 (ΦΕΚΑ35). 

δ) Του Π.Δ. 56/89 «Οργανισμός της ΥΠΑ του Υπουργεί¬ 
ου Μεταφορών και Επικοινωνιών» (ΦΕΚ Α 28) όπως τρο¬ 
ποποιήθηκε με τα Π.Δ. 439/89 (ΦΕΚ Α 190) Π.Δ. 35/93 
(ΦΕΚ Α 13) και Π .Δ. 80/96 (ΦΕΚ Α 62). 

ε) Τηςπαρ. 5 του άρθρου 24του Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚΑ/137) καιτου άρθρου 
29Α αυτού όπως τροποποιήθηκε με το άρθρο 27 του Ν. 
2081/92 (ΦΕΚ Α 154) καιτηνπαρ. 2 του άρθρου 1 του Ν. 
2469/97 (Α38)». 

2. Το γεγονός ότι από τις διατάξεις του παρόντος Π. 
Διατάγματος δενπροκαλείται δαπάνη σε βάρος του κρα¬ 
τικού προϋπολογισμού. 

3. Την με αριθ. 199/97 γνωμοδότηση του Συμβουλίου 
της Επικράτειας με πρόταση του Υπουργού Μεταφορών 
και Επικοινωνιών, αποφασίζουμε: 


Αρθρο 1 

1. Στην παράγραφο 6 του άρθρου 37 του Β.Δ. 636/72 
προστίθεται περίπτωση ζ ως εξής: ζ) Ελεγκτή ΒΑΟΑΒ αε¬ 
ροδρομίου. 

2. Η παράγραφος 49του άρθρου 37 του Β.Δ. 636/72 α- 
ναριθμείται σε 55 και προστίθενται παραγ. 49, 50, 51, 52, 
53,54, στο ίδιο άρθρο ως ακολούθως: 

«49. Για την απόκτηση της ειδικότητας ελεγκτή ΒΑϋΑΒ 
αεροδρομίου απαιτούνται τα εξής: 

α) Ισχύουσα ειδικότητα ελεγκτή του αντιστοίχου αερο¬ 
δρομίου 
β) Πείρα 

γ) Γραπτή εξέταση 

δ) Προφορική και Πρακτική εξέταση 

50. Ο υποψήφιος πρέπει: 

α) Να έχει περατώσει επιτυχώς εγκεκριμένη εκπαίδευ¬ 
ση ελεγκτή ΒΑϋΑΒ. 

β) Να έχει κατά τους δώδεκα (12) πριν από την υποβολή 
της αίτησης μήνες ασκήσει επί τρεις τουλάχιστον μήνες 
τα καθήκοντα ελεγκτή αεροδρομίου. 

γ) Να έχει κατά τους έξι (6), πριν από την υποβολή της 
αίτησης, μήνες ασκήσει επί δύο (2) τουλάχιστον μήνες ι¬ 
κανοποιητικά τα καθήκοντά του ελεγκτή ΒΑϋΑΒ αερο¬ 
δρομίου στον Αερ/να για τον οποίο ζητείται η ειδικότητα 
υπό την επίβλεψη ελεγκτή κατόχου ισχύουσας ειδικότη¬ 
τας ελεγκτή ΒΑϋΑΒ αεροδρομίου. 

51.0 υποψήφιος πρέπει να διεξέλθει με επιτυχία την α¬ 
πό τηνπαρ.33του παρόντος άρθρου προβλεπομένη γρα¬ 
πτή εξέταση. 

52. Ο υποψήφιος πρέπει να διεξέλθει με επιτυχία την α¬ 
πάτην παρ. 34του παρόντος άρθρου προβλεπομένη προ¬ 
φορική - πρακτική εξέταση. 

53. Στον κάτοχο της ειδικότητας ελεγκτή ΒΑϋΑΒ αερο¬ 
δρομίου παρέχεται το δικαίωμα ενασκήσεως ελέγχου αε¬ 
ροδρομίου ή της επιβλέψεως ενασκήσεως τοιούτου ε¬ 
λέγχου στον Αερ/να στον οποίο αναφέρεται η ειδικότητα 
δια της χρησιμοποιήσεως ΒΑϋΑΒ αεροδρομίου εφ’ όσον 
αυτός: 

α) Διατηρεί την ειδικότητά του ισχύουσα για τον συγκε¬ 
κριμένο αερ/να. 

β) Εξετέλεσε πριν από το τέλος κάθε ημερολογιακού 
μήνα επί οκτάωρον τουλάχιστον καθήκοντα ελεγκτή 
ΒΑϋΑΒ αεροδρομίου. 

γ) Δεν απέσχε της ασκήσεώς των από την ειδικότητα α- 
πορρεόντων δικαιωμάτων του για συνεχές χρονικό διά¬ 
στημα μεγαλύτερο του ενός μηνός. 

Σε περίπτωση αποχής εκ των καθηκόντων του δέον ό¬ 
πως αυτός πριν ή αναλάβει υπεύθυνα καθήκοντα ελεγκτή 
ΒΑ0ΑΒ αεροδρομίου εκτελέσει ικανοποιητικά υπό την ε¬ 
πίβλεψη άλλου υπευθύνου ελεγκτή της αυτής ειδικότη¬ 
τας τα εξής: 

α.α) Για χρονικό διάστημα απουσίας ενός (1) έως τριών 
(3) μηνών είκοσι (20) ώρες εργασίας με ΒΑϋΑΒ. 

β.β) Για χρονικό διάστημα απουσίας μεγαλύτερο των 
τριών (3) μηνών, τριάντα (30) ώρες εργασίας με ΒΑϋΑΒ. 

δ) Έχει έγγραφη βεβαίωση του προϊσταμένου της οι¬ 
κείας υπηρεσίας Εναερίου Κυκλοφορίας βεβαιούσα όλα 
τα ανωτέρω, που καταχωρίζεται στο οικείο αρχείο του α¬ 
ερολιμένα. 

54. Για την εκάστοτε ανανέωση της ισχύος της ειδικό¬ 
τητας απαιτείται όπως ο κάτοχος αυτής έχει ενασκήσει, 
κατά τη διάρκεια της ισχύος αυτής επί τρεις (3) τουλάχι- 

στον συνολικός μήνες ικανοποιητικά τα καθήκοντα του ε¬ 
λεγκτή ΒΑϋΑΒ αεροδρομίου. 

Άρθρο 2 

Η ειδικότητα του ελεγκτή ΒΑϋΑΒ αεροδρομίου, κατά 
την πρώτη εφαρμογή του παρόντος Π. Διατάγματος, α- 
πονέμεται αυτοδικαίως στους υπηρετούντες στην ΥΠΑ 
πτυχιούχους ελεγκτάς Εναερίου Κυκλοφορίας εφ’ όσον 
αυτοί συγκεντρώνουν σωρευτικώς τις εξής προϋποθέ¬ 
σεις: 

1. Έχουν ισχύουσα την ειδικότητα του ελεγκτή Αερο¬ 
δρομίου του αντιστοίχου Αερολιμένα. 

2. Έχουν ισχύουσα την ειδικότητα ελεγκτού ΒΑϋΑΒ 
προσέγγισης ή την ειδικότητα ελεγκτού ΒΑϋΑΒ περιο¬ 
χής· 

3. Έχουν παρακολουθήσει στην αλλοδαπή ειδική εκπαί¬ 
δευση ΒΑΟΑΒ αεροδρομίου και 

4. Έχουν αποκτήσει βεβαίωση του Προϊσταμένου του 


αρμοδίου τμήματος Ελέγχου Εναερίου Κυκλοφορίας ότι 
άσκησαν επί 1 δνθήμερον τουλάχιστον τα καθήκοντα του 
ελεγκτή ΒΑΟΑΒ του αντιστοίχου Αεροδρομίου. 

Άρθρο 3 

Η ισχύς του παρόντος αρχίζει από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 2 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΚΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


